《题俞时琰杏山堂医》
宋代·许月卿

妖冶来奔夜色昏，毅然绝谷有神明。
春融庭畔一帘柳，秋满湖边万顷云。
荡涤胃肠无秽浊，洞明空色有真清。
陈楼相问胡卢处，本事方书世并行。

作者简介：（1216—1285）徽州婺源人，字太空，后改字宋士，号泉田子，人称山屋先生。理宗淳祐四年进士。授濠州司户参军。历本州及临安府学教授，屡疏斥丁大全等奸邪，出干办江西提举常平事。贾似道当政，召试馆职，以言不合罢归，遂闭门著书。宋亡，深居不出。谢枋得甚为推崇。有《先天集》、《百官箴》等。